Annunziata
Store norske leksikon,Kunst og estetikk,Bildende kunst,Kunstvitenskap,Termer og begreper i bildende kunst
Annunziata er et karakteriserende tillegg på italiensk til navnet Maria. Den italienske betegnelsen Maria Annunziata har samme betydning som Maria bebudelse.
Motiv og anvendelse I kristen ikonografi danner Maria Annunziata et eget motiv. Motivet fremstiller Maria når hun blir oppsøkt av engelen Gabriel som varsler om at hun skal bli gravid, unnfanget ved Den hellige ånd. Maria Annunziata blir også brukt som navn på kirker som er viet til Maria – Jesu mor, for eksempel kirken Santissima Annunziata i Firenze. Les mer i Store norske leksikon Annunziataordenen Maria bebudelse